CELEX: 
Language: ro
Date: 2018-02-15 00:00:00
Title: REGULAMENTUL DELEGAT (UE) …/… AL COMISIEI de modificare a Regulamentului delegat (UE) 2015/68 în ceea ce privește cerințele referitoare la sistemele de frânare antiblocare, la dispozitivele de înaltă presiune de stocare a energiei și la racordurile hidraulice de tipul cu o singură conductă

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Termenul „vehicule agricole și forestiere” acoperă o gamă largă de diferite tipuri de vehicule care au cel puțin două axe, de exemplu, tractoarele cu ecartament îngust, tractoarele de lățime mare, tractoarele cu șenile, remorcile agricole și echipamentele remorcate interschimbabile, precum compresoarele, motocultivatoarele, semănătoarele etc.
            
            
               Cerințele de omologare de tip aplicabile vehiculelor agricole și forestiere sunt prevăzute în Directiva 2003/37/CE
                  1
                și în directivele de punere în aplicare ale acesteia care au fost abrogate de la 1 ianuarie 2016 și înlocuite prin Regulamentul (UE) nr. 167/2013
                  2
               , prin cele patru acte delegate și printr-un act de punere în aplicare ale acestuia.
            
            
               În scopul alinierii la progresul tehnic, Comisia Europeană dorește să actualizeze acest nou pachet legislativ prin modificarea Regulamentului (UE) 2015/68 pentru adaptarea la stadiul actual al tehnologiei a anumitor cerințe, și anume: a) în ceea ce privește sistemele de frânare antiblocare, ca urmare a unei evaluări efectuate de Comisie cu privire la disponibilitatea și aplicabilitatea acestora pentru vehiculele agricole și forestiere având viteza maximă prin construcție cuprinsă între 40 km/h și 60 km/h, b) în ceea ce privește ameliorarea cerințelor pentru dispozitivele de înaltă presiune de stocare a energiei și c) în ceea ce privește extinderea perioadei de aplicare a cerințelor tranzitorii pentru racordurile hidraulice de tipul cu o singură conductă între tractor și remorcă, pe baza feedbackului privind cerințele referitoare la sistemele de frânare primit de părțile interesate și statele membre în prima perioadă de punere în aplicare.
            
            
               2.CONSULTĂRI PREALABILE ADOPTĂRII ACTULUI
            
            
               Cu ocazia pregătirii prezentului act, Comisia a efectuat consultări adecvate la nivel profesional, cu implicarea părților interesate din sectorul industrial, a partenerilor sociali și a experților din statele membre.
            
            
               În perioada 18 decembrie 2017 - 15 ianuarie 2018, prezentul act a făcut obiectul unei consultări publice prin intermediul portalului pentru o mai bună legiferare; a fost primit un singur răspuns pozitiv.
            
            
               3.ELEMENTELE JURIDICE ALE ACTULUI DELEGAT
            
            
               (a)Temei juridic
            
            
               Temeiul juridic al prezentului act delegat este Regulamentul (UE) nr. 167/2013 al Parlamentului European și al Consiliului din 5 februarie 2013 privind omologarea și supravegherea pieței pentru vehicule agricole și forestiere.
            
            
               (b)Alegerea instrumentelor
            
            
               Instrumentul adecvat este un regulament de modificare a Regulamentului (UE) 2015/68.
            
            
               REGULAMENTUL DELEGAT (UE) …/… AL COMISIEI
            
            
               din 15.2.2018
            
            
               de modificare a Regulamentului delegat (UE) 2015/68 în ceea ce privește cerințele referitoare la sistemele de frânare antiblocare, la dispozitivele de înaltă presiune de stocare a energiei și la racordurile hidraulice de tipul cu o singură conductă
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
         
         
            
               având în vedere Regulamentul (UE) nr. 167/2013 al Parlamentului European și al Consiliului din 5 februarie 2013 privind omologarea și supravegherea pieței pentru vehiculele agricole și forestiere
                  3
               , în special articolul 17 alineatul (5),
            
            
               întrucât:
            
            
               (1)În considerentul 6 din Regulamentul delegat (UE) 2015/68 este prevăzută evaluarea de către Comisie a cerinței de a instala, de la 1 ianuarie 2020, sisteme de frânare antiblocare (ABS) pe tractoarele având viteza maximă prin construcție cuprinsă între 40 km/h și 60 km/h. Ca urmare a acestei evaluări, Comisia a ajuns la concluzia că eliminarea cerinței privind ABS pentru vehiculele respective din regulamentul delegat are drept efect evitarea unor costuri financiare disproporționate pentru sectorul industrial și utilizatori, care ar întârzia, în cele din urmă, utilizarea pe piață a tehnologiei de frânare de ultimă generație. Din aceste motive, cerința de a instala ABS pe vehiculele menționate ar trebui să fie eliminată.
            
            
               (2)În condițiile de operare a dispozitivelor de înaltă presiune de stocare a energiei ar trebui prevăzute domeniul de presiuni și încercările aferente corespunzătoare stadiului actual al tehnologiei. Valorile limită ale presiunii ar trebui, din acest motiv, ajustate în consecință.
            
            
               (3)Pentru a permite statelor membre și sectorului industrial o tranziție fără dificultăți la etapa interzicerii racordurilor hidraulice de tipul cu o singură conductă, în momentul aplicării cerințelor de frânare din Regulamentul delegat (UE) 2015/68 pentru noile tractoare conectate cu remorci aflate deja în exploatare, luând în considerare ritmul de înnoire al parcului de vehicule agricole și forestiere remorcate, aplicarea cerințelor tranzitorii privind racordurile hidraulice de tipul cu o singură conductă ale dispozitivelor de frânare și ale dispozitivelor de cuplare ale sistemelor de frânare instalate pe remorci ar trebui prelungită până la 31 decembrie 2024.
            
            
               (4)Prin urmare, Regulamentul delegat (UE) 2015/68 ar trebui modificat în consecință.
            
            
               (5)Având în vedere faptul că prezentul regulament conține un număr important de modificări ale Regulamentului delegat (UE) 2015/68, necesare pentru buna sa aplicare, regulamentul ar trebui să intre în vigoare în regim de urgență,
            
            
               ADOPTĂ PREZENTUL REGULAMENT:
            
            
               Articolul 1
                  Modificări aduse Regulamentului delegat (UE) 2015/68
            
            
               Regulamentul delegat (UE) 2015/68 se modifică după cum urmează:
            
            
               1.Articolul 16 se înlocuiește cu următorul text:
            
            
               „Articolul 16
            
            
               Cerințe aplicabile racordurilor hidraulice de tipul cu conductă unică și vehiculelor echipate cu acestea
            
            
               (1) Cerințele în materie de performanță aplicabile racordurilor hidraulice de tipul cu o singură conductă ale dispozitivelor de frânare și ale dispozitivelor de cuplare ale sistemelor de frânare instalate pe remorci, precum și tractoarelor echipate cu racorduri hidraulice de tipul cu o singură conductă sunt stabilite în anexa XIII. Cerințele respective se aplică până la 31 decembrie 2024.
            
            
               (2) Producătorii nu instalează racorduri hidraulice de tipul cu o singură conductă după 31 decembrie 2024.”.
            
            
               2.Articolul 17 se modifică după cum urmează:
            
            
               (a) al doilea paragraf se elimină;
            
            
               (b) al patrulea paragraf se înlocuiește cu următorul text:
            
            
               „Începând de la 1 ianuarie 2025, autoritățile naționale interzic punerea la dispoziție pe piață, înmatricularea sau punerea în exploatare a noilor tractoarele echipate cu racorduri hidraulice de tipul cu o singură conductă.”.
            
            
               3.Anexele I, IV și XIII la Regulamentul delegat (UE) 2015/68 se modifică în conformitate cu anexa la prezentul regulament.
            
         
         
            
               Articolul 2
               Intrarea în vigoare 
            
            
               Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 15.2.2018
            
            
               
                     Pentru Comisie
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  
                        Directiva 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate și de abrogare a Directivei 74/150/CEE (JO L 171, 9.7.2003, p. 1).
               
               
                  
                     (2)
                  
                        Regulamentul (UE) nr. 167/2013 al Parlamentului European și al Consiliului din 5 februarie 2013 privind omologarea și supravegherea pieței pentru vehiculele agricole și forestiere (JO L 60, 2.3.2013, p.1).
               
               
                  
                     (3)
                  
                        JO L 60, 2.3.2013, p. 1.
               
            
      
    ---documentbreak--- 
      
         
         
            
               ANEXĂ 
            
            
               Anexele I, IV și XIII la Regulamentul de punere în aplicare (UE) 2015/68 se modifică după cum urmează:
            
            
               (1)Anexa I se modifică după cum urmează:
            
            
               (a) punctul 2.2.1.21.2 se elimină;
            
            
               (b) punctul 2.2.1.23 se înlocuiește cu următorul text: 
            
            
               „Tractoarele dotate cu sisteme de frânare antiblocare, altele decât cele menționate la punctul 2.2.1.21.1, respectă cerințele din anexa XI.”;
            
            
               (c) la punctul 2.2.2.15.1.1, cuvintele „Această presiune nu trebuie să depășească 11 500 kPa” se elimină;
            
            
               (d) se introduc următoarele puncte 2.2.2.15.1.1.1 și 2.2.2.15.1.1.2:
            
            
                  „2.2.2.15.1.1.1.
                     Această presiune joasă din dispozitivele hidraulice de stocare a energiei nu trebuie să depășească 11 500 kPa în sistemele care utilizează dispozitive de stocare a energiei proiectate pentru o presiune de funcționare maximă de 15 000 kPa.
            
            
                  2.2.2.15.1.1.2.
                     
                     Pentru obținerea eficacității de frânare prescrise, această presiune joasă din dispozitivele hidraulice de stocare a energiei poate să depășească 11 500 kPa în sistemele care utilizează dispozitive de stocare a energiei care operează la o presiune de funcționare maximă mai mare de 15 000 kPa.”.
            
            
               (2)În partea C din anexa IV (sisteme hidraulice de frânare cu stocarea energiei), se introduce următorul punct 1.3.2.1.1:
            
            
               „1.3.2.1.1. 
                     În cazul sistemelor care utilizează dispozitive de stocare a energiei care, pentru a îndeplini cerințele privind eficacitatea frânării, operează la o presiune de funcționare maximă mai mare de 15 000 kPa, presiunea din dispozitivele de stocare a energiei la începutul încercării este presiunea maximă prevăzută de producător.”.
            
            
               (3)Anexa XIII se modifică după cum urmează:
            
            
               (a)punctul 1.1 se înlocuiește cu următorul text:
            
            
               „Un racord hidraulic de tipul cu o singură conductă poate fi instalat pe tractoarele care sunt echipate cu una dintre următoarele conexiuni:
            
            
               (a) oricare dintre tipurile de conexiuni menționate la punctul 2.1.4 din anexa I;
            
            
               (b) oricare dintre tipurile de conexiuni menționate la punctele 2.1.5.1.1, 2.1.5.1.2 și 2.1.5.1.3 din anexa I. În acest caz, pentru a se evita duplicarea unui conector, racordul de tip tată al racordului hidraulic de tipul cu o singură conductă poate fi racordul de tip tată descris la punctul 2.1.5.1.1 din anexa I, cu condiția ca presiunile generate în racordul respectiv să respecte cerințele de la punctele 1.1.1, 1.1.2 și 1.1.3.”;
            
            
               (b)se introduc următoarele puncte 1.1.1, 1.1.2 și 1.1.3:
            
            
               „1.1.1. În cazul în care sunt conectate o linie de control și o linie suplimentară ale vehiculului remorcat, presiunea pm generată este în conformitate cu diagrama 2 din apendicele 1 la anexa II. 
            
         
         
            
               1.1.2. În cazul în care este conectat un vehicul remorcat având un racord hidraulic de tipul cu o singură conductă, presiunea pm generată este în conformitate cu punctul 2 sau 3 din prezenta anexă.
            
            
               1.1.3. Detectarea liniilor conectate menționate la punctele 1.1.1 și 1.1.2 se efectuează în mod automat.”.